Diari Oficial de la Generalitat Valenciana


Sumari del DOGV 3034, del 14-07-1997 (1997/9054)

DECRET 200/1997, d'1 de juliol, del Govern Valencià, pel qual autoritza el conseller d'Economia, Hisenda i Administració Pública a modificar i atorgar avals en garantia del deute de l'empresa pública Ferrocarrils de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/07/01/200/dof/vci/html**

### Dades del document

Número de DOGV
:   3034

Data del DOGV
:   14-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9054


Data del document
:   01-07-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 200/1997, d'1 de juliol, del Govern Valencià, pel qual autoritza el conseller d'Economia, Hisenda i Administració Pública a modificar i atorgar avals en garantia del deute de l'empresa pública Ferrocarrils de la Generalitat Valenciana.  
Per mitjà dels Decrets del Govern Valencià 70/1988, de 9 de maig; 134/1988, de 5 de setembre; 159/1989, de 30 d'octubre; 73/1993, de 28 de juny; 117/94, de 21 de juny; 107/1995, de 6 de juny i 147/1996, de 30 de juliol, s'aprovà la concessió d'avals de la Generalitat Valenciana a favor de l'ens públic Ferrocarrils de la Generalitat Valenciana (FGV), destinats a garantir operacions de crèdit per un import global de 12.724.419.411 pessetes i 27.598.722 marcs alemanys de principal, concertades amb diverses entitats financeres.  
D'altra banda, FGV té concertat un préstec amb Ferrocarriles de Vía Estrecha (FEVE) per import de 197.020.320 pessetes, no avalat per la Generalitat Valenciana.  
El fet que, des de l'any 1995, siga la Generalitat Valenciana la que està atenent les càrregues financeres d'aquests préstecs, segons es disposa en les anuals lleis de pressupostos, i les modificacions que s'han produït en el context financer, aconsellen modificar les característiques i les condicions de totes o algunes d'aquestes operacions, encaminades a aconseguir una disminució d'aquestes càrregues, amb el consegüent alliberament de recursos dels pressupostos de la Generalitat Valenciana.  
En conseqüència, pot ser necessari modificar els avals actualment atorgats a favor d'aquesta empresa pública per a adaptar-los a les noves operacions que, si escau, es concerten, i garantir el deute de FGV que no compta actualment amb l'aval de la Generalitat Valenciana, si aquest és objecte de refinançament.  
En relació amb aquest últim, la Llei 4/1996, de 30 de desembre, de la Generalitat Valenciana, de Pressupostos per a l'exercici 1997, estableix que la Generalitat Valenciana podrà prestar avals durant aquest exercici, per a les operacions de crèdit que concerten les entitats o empreses públiques, fins un límit de 50.000 milions de pessetes.  
Simultàniament, resulta convenient possibilitar la realització d'operacions de cobertura, tant per a les operacions inicialment concertades com per a les refinançades, de forma que es puga obtenir una millora en la gestió del risc de FGV.  
La dificultat tècnica que comporten les negociacions que s'han d'establir amb les entitats financeres, i la previsible necessitat de complir determinats terminis en el procés negociador, aconsellen agilitar els tràmits per al compliment del que s'ha establert abans.  
Basant-se en això i en la normativa aplicable, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 1 de juliol de 1997,  
DECRETE  
Article 1  
1. Autoritzar el conseller d'Economia, Hisenda i Administració Pública:  
a) A modificar els avals atorgats a favor de Ferrocarrils de Generalitat Valenciana en virtut dels Decrets del Govern Valencià 70/1988, de 9 de maig; 134/1988, de 5 de setembre; 159/1989, de 30 d'octubre; 73/1993, de 28 de juny; 117/94, de 21 de juny; 107/1995, de 6 de juny i 147/1996, de 30 de juliol, per a adaptar les seues condicions i característiques a les noves operacions que, si escau, es concerten com a resultat de la renegociació o refinançament, amb aquestes o amb altres entitats financeres, de les operacions actualment avalades.  
b) A concedir a Ferrocarrils de la Generalitat Valenciana avals destinats a garantir l'import del deute de l'empresa esmentada amb Ferrocarriles de Vía Estrecha (FEVE) en el supòsit que aquesta siga objecte de refinançament.  
2. El termini de vigència de l'autorització anterior acabarà el 31 de desembre de 1997.  
3. L'import que s'ha de garantir per principal en cap cas serà superior al saldo viu de les operacions objecte de refinançament, en el moment en que s'efectua aquesta.  
4. El conseller d'Economia, Hisenda i Administració Pública donarà compte al Govern Valencià de les característiques i condicions dels avals que es presten a favor de Ferrocarrils de la Generalitat Valenciana en virtut de l'autorització continguda en l'apartat 1.  
Article 2  
Autoritzar el conseller d'Economia, Hisenda i Administració Pública a atorgar avals destinats a garantir obligacions derivades de la utilització d'instruments financers de cobertura, vinculats a les operacions de crèdit inicialment avalades i a les que es concerten com a resultat dels refinançaments a què fa referència l'article anterior, i a determinar, en el supòsit de fer-ne ús, les condicions d'aquests avals, en el marc del que estableix la Llei d'Hisenda Pública.  
DISPOSICIÓ DEROGATÒRIA  
Queden derogades totes aquelles disposicions que s'oposen al que estableix aquest decret.  
DISPOSICIÓ FINAL  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
València, 1 de juliol de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ


Còpia Permalink ELI